На Міншчыне вялікая ўвага ўдзяляецца развіццю дзіцячага і маладзёжнага руху, стварэнню і дзейнасці грамадскіх аб’яднанняў дзяцей і моладзі. Даць моладзі навыкі адказных адносін да традыцый, далучыць іх да сацыяльна значных спраў, напоўніць высокім сэнсам іх штодзённае жыццё — задачы маладзёжных і дзіцячых арганізацый. У Мінскай вобласці такіх арганізацый 11. Найбольш масавай з іх з’яўляецца БРПА. Мінская абласная піянерская арганізацыя складаецца з 559 дружын, членамі якіх сталі больш як 100 тысяч дзяцей ва ўзросце ад 7 да 18 гадоў. Працуюць 22 раённыя і адзін гарадскі савет БРПА. Для таго каб уся гэтая вялікая дзіцячая грамада стала стваральнай, моцнай сілай, неабходна дакладная арганізацыя іх дзейнасці, а таксама цікавыя прапановы і ініцыятывы, здольныя шчыра зацікавіць дзяцей. Пошук такіх ідэй здзяйсняецца бесперапынна.